
	Bd. C.D. Loga nr. 1, Timişoara, tel: 0256 -408301


Anexa 3 la HCL nr. ___________

INSTRUCŢIUNI PENTRU OFERTANŢI
privind închirierea prin licitaţie publică deschisă cu strigare a spaţiilor temporar disponibile din unităţile de învăţământ preuniversitar,  în scopul amplasării bufetelor de incintă pentru comercializarea de produse alimentare  
I. DOMENIUL DE APLICARE, PREVEDERI GENERALE

1.  Închirierea bunurilor imobile aflate în proprietate publică şi privată a municipiului Timişoara, se realizează pe bază de licitaţie publică, organizată în conformitate cu prevederile prezentelor instrucţiuni, elaborate în conformitate cu prevederile HCLMT nr. 444/2014, modificată şi completată prin HCLMT nr. 180/2016 şi cu prevederile legale.
2. (1) Închirierea (locaţiunea) este contractul prin care o parte, numită locator, se obligă să asigure celeilalte părţi, numită locatar, folosinţa unui bun pentru o perioadă limitată de timp, în schimbul unui preţ, denumit chirie.
(2) În cazul bunurilor imobile aflate în proprietatea publică a municipiului Timişoara, închirierea acestora se face în baza unui contract de închiriere prin care municipiul Timişoara, în calitate de locator, transmite locatarului dreptul de folosinţă asupra unui bun imobil exclusiv cu respectarea specificului acestuia, pe o perioadă limitată de timp, în schimbul unei sume încasate cu titlu de chirie.
3. Ofertant, respectiv locatar, poate fi orice persoană fizică sau juridică de drept public sau privat, română sau străină, în condiţiile legii. Ofertanţii pot participa la licitaţie fie în nume propriu fie prin reprezentanţi împuterniciţi.

4. Licitaţia publică se va desfăşura după procedura licitaţiei publice deschise - cu ofertă prin strigare, cu adjudecare la cel mai mare preţ oferit.
Spaţiile propuse pentru închiriere, care fac obiectul acestei proceduri, sunt situate în unităţi de învăţământ preuniversitar motiv pentru care comercializare aproduselor alimentare se supune prevederilor legale din Ordinul MSP nr.1563/2008 privind lista alimentelor nerecomandate preşcolarilor şi şcolarilor şi a principiilor care stau la baza unei alimentaţii sănătoase pentru copii şi adolescenţi şi ale Legii nr. 123/2008 pentru o alimentaţie sănătoasă în unităţile de învăţământ preuniversitar.
II. INSTRUCŢIUNI PENTRU OFERTANŢI
a) informaţii generale privind organizatorul licitaţiei şi procedura de licitaţie:
· Autoritatea/instituţia: Primăria Municipiului Timişoara – Serviciul Şcoli Spitale;
· Sediul: Bv. C. D. Loga nr. 1;

· Adresa unde se organizează licitaţia: Bv. C. D. Loga nr. 1;
b) data limită şi locul de depunere a documentelor de eligibilitate 
_____________________________________________

c) data şi locul verificării îndeplinirii condiţiilor de eligibilitate de către ofertanţi 
_____________________________________

d) data şi locul deschiderii licitaţiei propriu-zise:
____________________________________________

e) elemente de preţ:
· preţul de pornire este de: __________lei/lună/mp;

· pasul de strigare este: ________________;

· contravaloarea documentaţiei (caie de sarcini, regulament, formulare) este de: __________ lei;
· taxa de participare: ___________lei;

· garanţia de participare este de: _________________;

· garanţia de bună execuţie este de: _______________

f) condiţii de participare la licitaţie, condiţii de eligibilitate (documente de eligibilitate solicitate):
1. Ofertanţii vor depune, până la data limită stabilită în documentaţia de licitaţie şi anunţul publicitar, documentele de eligibilitate solicitate, care constau în:
· adresa de înaintare a documentelor de participare la licitaţie, cu nominalizarea spaţiului pentru care se licitează cu opis (enumerarea documentelor şi denumirea lor);

· Certificat de înmatriculare emis de Oficiul Registrului Comerţului (sau echivalent pentru persoane juridice străine) – în original sau în copie certificată pentru conformitate cu originalul, doar pentru persoane juridice;

· Certificat constatator emis de Oficiul Registrului Comerţului (sau echivalent pentru persoane juridice străine) – în original sau copie certificata pentru conformitate cu originalul, valabil la data licitaţiei - doar pentru persoane juridice;

· Certificat fiscal privind achitarea obligaţiilor la bugetul local, emis de către instituţiile abilitate, valabil la data licitaţiei (original sau copie legalizată);

· Certificate fiscal privind achitarea obligaţiilor la bugetul statului, emis de instituţiile abilitate, valabil la data licitaţiei (original sau copie legalizată);

· Dovada achitării garanţiei de participare la licitaţie - în copie;

· Dovada achitării contravalorii documentaţiei de licitaţie - în copie ;

· Declaraţie de participare la procedură – în original -;

· Împuternicire prin care reprezentantul persoanei juridice/fizice este autorizat să-l angajeze pe acesta în procedura pentru atribuirea contractului de închiriere (dacă este cazul) – în original. Împuternicirea va fi însoţită de o copie a actului de identitate a persoanei împuternicite (buletin de identitate, carte de identitate, paşaport) ;

· Declaraţie pe propria răspundere a reprezentantului legal al persoanei juridice, din care să rezulte că acesta nu se află în litigii, reorganizare judiciară sau faliment -doar pentru persoane juridice; 

· Copie act de identitate (buletin de identitate, carte de identitate, paşaport) – în copie legalizată - doar pentru persoane fizice;

· Declaraţie  ”De însuşire a contractului propus”- 
· În cazul în care ofertanţii nu prezintă sau nu îndeplinesc cel puţin una din condiţiile de eligibilitate solicitate prin documentaţia de licitaţie, aceştia vor fi excluşi de la licitaţie.

· Ofertanţii care îndeplinesc cumulativ toate condiţiile de eligibilitate solicitate prin documentaţia de licitaţie, vor fi declaraţi eligibili şi vor putea participa la licitaţie.

·  Documentele de eligibilitate vor fi depuse de către ofertanţi prin poştă sau la registratura Primăriei municipiului Timişoara, cam. 12, într-un plic închis, ce va fi marcat, la expeditor, cu adresa ofertantului (pentru returnarea documentaţiei fără a fi deschisă, în cazul în care a fost depusă după data şi ora limită de depunere, sau la o altă adresă decât cea stabilită), iar la destinatar, cu denumirea, adresa organizatorului licitaţiei, respectiv „Primăria Municipiului Timişoara - Serviciul Şcoli Spitale,  Bv. C.D. Loga nr. 1”, şi cu menţiunea:

,,Pentru licitaţia:  Închirierea imobilului_________ situat în ________________, str.

_________ nr.___, aflat în proprietatea publică/ privată a Municipiului Timisoara. A nu se deschide înainte de data ________, ora________”.

· Plicul care este depus/transmis la o altă adresă decât cea stabilită în documentaţia de licitaţie, ori este primit de către organizatorul licitaţiei după expirarea datei şi orei limită pentru  depunere, se returnează de către comisia de licitaţie fără a fi deschis.

Notă: toate documentele şi informaţiile solicitate repreznită condiţii obligatotii şi sunt eliminatorii. Comisia de licitaţie are dreptul să descalifice orice ofertă care nu îndeplineşte prin documentele prezentate condiţiile de eligibilitate.

Participarea la licitaţie este permisă ofertanţilor, persoane fizice autorizate sau persoanelor juridice române ori straine, legal constituite, care îndeplinesc cumulativ următoarele condiţii:

- nu sunt în stare de faliment ori lichidare şi nu sunt într-o situaţie similară cu cele anterioare, reglementată prin lege;

- ofertantul nu face obiectul unei proceduri legale pentru declararea sa în una dintre situaţiile prevăzute la aliniatul precedent;

- ofertantul şi-a îndeplinit la zi toate obligaţiile de plată exigibile a impozitelor şi taxelor către bugetele publice;

- ofertantul a achitat contravaloarea documentaţiei, taxei de participare şi a garanţiei de participare la licitaţie.

· REGULI DE COMUNICARE:
Orice comunicare, solicitare, informare, notificare şi altele asemenea trebuie să fie transmise în scris.

Orice document scris trebuie înregistrat în momentul transmiterii, respectiv în momentul primirii.

Comunicarea, transmiterea şi stocarea informaţiilor se realizează astfel încât să se asigure integritatea şi confidenţialitatea datelor respective.

Documentele scrise pot fi transmise prin oricare din următoarele modalităţi:

a) fax 

b) poştă

c) prin orice combinaţie a celor prevăzute la lit. a) şi b)

Agentul economic are dreptul de a transmite o solicitare de participare la procedura de licitaţie prin oricare din modalităţile prevăzute mai sus.

Orice solicitare de participare la procedura de licitaţie, care a fost transmisă prin fax, trebuie să fie confirmata, prin scrisoare transmisă prin poştă în termen de 24 ore de la data transmiterii solicitării.

Documentele licitaţiei se pun la dispoziţia agenţilor economici interesaţi pe suport hârtie.

Costul documentelor de licitaţiei este de 10 lei la care se adaugă costul transmiterii ei prin poştă, dacă este cazul.Costul documentaţiei se poate achita in numerar la casieria Primăriei   Municipiului Timişoara în baza notei de plată emisă de Compartimentul Licitaţii, etajul II, camera 221.

Orice modificare a conţinutului documentelor de licitaţie se va aduce la cunoştinţa tuturor solicitanţilor, care au cumpărat documentele licitaţiei.

În cazul în care urmare a modificărilor documentelor licitaţiei este necesar să se prelungească termenul de depunere a actelor privind înscrierea la licitaţie, acest nou termen se va comunica tuturor solicitanţilor odată cu notificarea modificării.

III. FORMULARE:
a) declaraţie de participare la procedură - conform Formular nr. 1 din anexa la prezentele instrucţiuni;

b) împuternicire (după caz) - conform Formular nr. 2 din anexa la prezentele instrucţiuni;

c) declaraţie de eligibilitate - conform Formular nr. 3 din anexa la prezentele instrucţiuni;

IV. GARANŢIA

1. Garanţia de participare este obligatorie şi se constituie de către ofertant, de regulă, în scopul protejării organizatorului licitaţiei faţă de riscul unui comportament necorespunzător al acestuia pe întreaga perioadă derulată până la încheierea contractului de închiriere.
2. Valoarea garanţiei de participare la licitaţie va fi stabilită într-un cuantum de 10% din cuantumul chiriei stabilite la nivelul de pornire a licitaţiei calculate pe un an calendaristic. 
3. În cazul în care un ofertant urmează să liciteze pentru mai multe bunuri în cadrul aceleaşi proceduri, va achita garanţia de participare, contravaloarea taxei  şi documentaţiilor de licitaţie pentru fiecare bun în parte.

4. Garanţia de participare la licitaţie  se constiutuie în una din următoarele forme:
a)  scrisoare de garanţie bancară în favoarea  Primariei Timişoara;
b) ordin de plată;

c) numerar la casieria instituţiei organizatoare.


În orice situaţie, garanţia de participare trebuie să fie prezentantă cel mai tarziu la deschiderea ofertelor.


Orice ofertă care nu este însoţită de dovada constituirii garanţiei de participare va fi respinsă la deschidere.

5. Garanţia de participare se restituie, în cazul ofertanţilor a căror ofertă nu a fost declarată câştigătoare, în termen de cel mult 10 zile de la data declarării ofertei câştigătoare, respectiv de la data aprobării Referatului de anulare a procedurii de licitaţie de către conducătorul instituţiei organizatoare. Aceasta se va restitui în baza unei cereri ce se va înregistrată la Serviciul Centru de Informare pentru Cetateni, camera 12 ghişeele 9 sau 10.
6. Instituţia organizatoare are dreptul de a reţine garanţia de participare, ofertantul câştigător pierzând astfel suma constituită, atunci când acesta din urmă refuză să semneze contractul de închiriere în termen de 10 zile de la data înceierii acestuia sau nu constituie garanţia de bună execuţie a contractului în cel mult 5 zile lucrătoare de la data semnării contractului.

7. Neprezentarea pentru semnarea contractului în termen de 10 zile de la data încheierii contractului sau refuzul adjudecatarului de a semna contractual atrage dupa sine pierderea şi dreptul de a se înscrie la o altă licitatţie organizată de Primaria Timisoara, pentru un an.
V. DESFĂŞURAREA LICITAŢIEI
1. Licitaţia publică - cu ofertă prin strigare - se va desfăşura în două etape, respectiv:

a) preselecţia, etapă care se va desfăşura la data ora şi locul precizat în documentaţia de licitaţie şi în anunţul publicitar,  în cadrul căreia va fi verificată eligibilitatea ofertanţilor;

b) licitaţia propriu-zisă, care se va desfăşura la data şi locul precizat în documentaţia de licitaţie şi în anunţul publicitar;

2. Anunţul privind organizarea licitaţiei va fi adus la cunoştinţă publică concomitent prin publicare într-un cotidian de circulaţie locală, prin afişare la sediul instituţiei şi pe site-ul organizatorului licitaţiei, cu cel puţin 20 de zile calendaristice înainte de data fixată pentru desfăşurarea licitaţiei, şi va cuprinde cel puţin următoarele elemente :

a) informaţii privind organizatorul licitaţiei ;

b) informaţii privind obiectul închirierii, descrierea şi identificarea acestuia ;

c) informaţii privind obţinerea documentaţiei de licitaţie ;

d) data limită şi locul de depunere a documentelor de eligibilitate ;

e) data şi locul de desfăşurare a preselecţiei şi a şedinţei de licitaţie propriu-zisă.

3. Desfăşurarea licitaţiei va fi asigurată de către o comisie de licitaţie numită prin dispoziţia/ decizia conducătorului instituţiei organizatoare.

4. Comisia de licitaţie se va constitui prin dispozitie/decizie emisa de catre conducatorul institutiei organizatoare si va fi formată dintr-un număr de minim 5 membri ( număr impar), dintre care unul va fi preşedintele acesteia.


In mod obligatoriu, cel putin unul din membrii comisiei trebuie sa aiba calitate de consilier juridic.

5. Comisia de licitaţie este legal întrunită numai în prezenţa tuturor membrilor, iar deciziile se iau cu votul majorităţii acestora.

6. Membrii comisiei vor declara pe proprie raspundere ca nu se afla in situatie de conflict de interese.

7. Atribuţiile comisiei de licitaţie sunt:

a) verificarea îndeplinirii condiţiilor de eligibilitate de către ofertanţi ;

b) întocmirea Procesului - verbal şi afişarea listei cu ofertanţii declaraţi eligibili;

c) asigurarea derulării procedurii de licitaţie propriu-zisă, stabilirea ofertantului câştigător şi întocmirea Procesului verbal respectiv a Raportului procedurii de licitaţie; 
8. Etapele licitaţiei:

- se vor desfăşura la data, locul şi orele menţionate în anunţul publicitar, respectiv în documentaţia de licitaţie.

9. Comisia de licitaţie va verifica documentele de eligibilitate prezentate de ofertanţi şi va întocmi lista cu ofertanţii eligibili, excluzând de la participare pe cei care fie nu îndeplinesc condiţiile, fie nu au prezentat în totalitate, până la data limită de depunere, documentele de eligibilitate solicitate.

10. La finalizarea etapei de verificare a eligibilităţii (preselecţie), Comisia de licitaţie va întocmi un Proces-verbal în care va fi consemnat rezultatul acesteia ce va fi afişat la locul desfăşurării licitaţiei cu cel puţin 30 de minute înainte de începerea licitaţiei propriu-zise.

11.  Şedinţa de licitaţie propriu-zisă este condusă de preşedintele comisiei de licitaţie care declară deschisă şedinţa de licitaţie, prezintă obiectul licitaţiei, anunţă preţul de pornire al licitaţiei şi precizează pasul de supralicitare stabilit.

Primul pasul de supralicitare este de 5% din preţul de pornire a licitaţiei, al doilea pas de supralicitare este de 5% (10% din preţul de pornire), al treilea pas este de 3% (13 % din preţul de pornire). Pentru următorii paşi se adaugă câte 1% pentru fiecare pas. 
12. Participanţii la licitaţie vor prezenta oferta de preţ prin strigări, ofertă care trebuie să respecte condiţiile de salt precizate la deschiderea licitaţiei. Preşedintele comisiei de licitaţie anunţă tare şi clar suma oferită de licitant.

13.  Dacă la a treia strigare a ultimei oferte nu se oferă o sumă mai mare, preşedintele comisiei de licitaţie anunţă adjudecarea licitaţiei în favoarea participantului la licitaţie care a oferit cea mai mare sumă.

14. În cazul în care la licitaţie se prezintă un singur participant care îndeplineşte condiţiile de eligibilitate şi oferă cel puţin preţul de pornire al licitaţiei plus primul pas de licitaţie, licitaţia poate fi adjudecată în favoarea acestuia.

15. În cazul în care nu s-a prezentat nici un participant la licitaţie sau în cazul în care nici un ofertant nu a oferit cel puţin preţul de pornire plus primul pas de licitaţie, licitaţia se va repeta, încheindu-se în acest sens proces-verbal de amânare a licitaţiei, garanţia de participare restituindu-se conform prevederilor din instrucţiuni.
17. La finalizarea procedurii, comisia de licitaţie întocmeşte Procesul-verbal de desfăşurare a licitaţiei ce va fi semnat de către toţi membrii comisiei de licitaţie precum şi de către ofertanţii participanţi sau reprezentanţii acestora. O copie a Procesului verbal al şedinţei de licitaţie va fi

comunicată ofertanţilor, respectiv împuterniciţilor acestora.

18. Candidaţii participanţi la licitaţie, care apreciază că au fost declaraţi neeligibili din motive neîntemeiate sau că nu au fost respectate prevederile Documentaţiei de licitaţie, pot face contestaţie. Orice ofertant care a fost declarat neeligibil din motive neîntemeiate sau care consideră că nu au fost respectate prevederile prezentului regulament fiind lezat în acest fel într-un drept al său, poate face contestaţie. 
19. Contestaţia se formulează în scris, în cel mult 3 zile de la data comunicarii procesului verbal de licitaţie, şi se adresează spre soluţionare conducătorului instituţiei organizatoare a licitaţiei.

20. Conducătorul instituţiei organizatoare va soluţiona contestatia printr-o dispoziţie a Primarului Municipiului Timişoara, în termen de cel mult 5 zile lucrătoare, de la data depunerii acesteia.

21. Dacă în urma analizării contestaţiei se stabileşte că aceasta a fost întemeiată, organizatorul anulează prin dispoziţie licitaţia şi ia măsuri pentru organizarea unei noi licitaţii, în condiţiile prezentului Regulament.

22. Împotriva dispoziţiei de soluţionare contestatorul se poate adresa instanţei de contencios administrativ, în condiţiile Legii nr. 544/2004. 

VI. ATRIBUIREA CONTRACTULUI DE ÎNCHIRIERE
1. În baza Procesului verbal de desfăşurare a licitaţiei, Comisia de licitaţie întocmeşte Raportul procedurii de licitaţie care se semnează de către toţi membrii comisiei şi se înaintează conducătorului instituţiei organizatoare care îl va aproba în maxim 5 zile de la data primirii. 
2. Raportul procedurii de licitaţie va fi înaintat spre aprobare conducătorului autorităţii organizatoare a licitaţiei, doar după expirarea perioadei de contestaţii sau după soluţionarea eventualelor contestaţii formulate.

3. În termen de cel mult 3 zile lucrătoare de la aprobarea Raportului procedurii de licitaţie, ofertantul adjudecatar va fi invitat pentru semnarea contractului de închiriere.

4. Contractul de închiriere se încheie în cel mult 10 zile de la data aprobării de către conducătorul organizatorului licitaţiei a Raportului procedurii de licitaţie.

5. Contractul de închiriere va cuprinde obligatoriu minim prevederile din contractul-cadru de închiriere aprobat şi însuşit de către ofertantul adjudecatar,  şi alte clauze specifice, în funcţie de natura şi regimul bunului ce face obiectul închirierii.

6. În cazul în care ofertantul declarat câştigător refuză semnarea contractului de închiriere, contractul se va încheia cu ofertantul clasat pe poziţia imediat următoare, doar în condiţiile în care acesta din  urmă a oferit cel puţin preţul de pornire al licitaţiei plus primul pas de licitaţie.

VII. DISPIZIŢII FINALE
1. Documentaţia de licitaţie se pune la dispoziţia ofertanţilor, contra cost. Contravaloarea acesteia se stabileşte de către instituţia organizatoare a licitaţiei astfel încât să fie acoperite cheltuielile ocazionate de organizarea licitaţiei şi este specificată în caietul de sarcini.
2. Dacă din diferite motive, înainte de data stabilită pentru desfăşurarea licitaţiei, licitaţia se amână, se revocă sau se anulează, decizia de amânare, revocare sau anulare nu poate fi atacată de ofertanţi. În acest caz, ofertanţilor li se va înapoia, în termen de cel mult 10 zile, garanţia de participare la licitaţie şi contravaloarea documentaţiei de licitaţie, pe baza unei cereri scrise şi înregistrate la sediul Primăriei municipiului Timişoara, cam. 12, pentru Serviciul Şcoli Spitale.
3. Organizatorul licitaţiei are obligaţia de a asigura păstrarea şi arhivarea documentelor care au stat la baza încheierii contractului de închiriere.

NOTĂ:

Formularele nr. 1-5 fac parte integrantă din prezentul regulament:
· Formular 1: DECLARAŢIE DE PARTICIPARE LA PROCEDURĂ;
· Formular 2: ÎMPUTERNICIRE;
· Formular 3: DECLARAŢIE;
· Formular 5: CONTRACT DE ÎNCHIRIERE – CADRU –
Viceprimar
Dan Diaconu

Şef Serviciu

Anca Lăudatu

Consilier

Gabriela Tamaş

